ועדת העלייה, הקליטה והתפוצות, כנסת 16, פרוטוקול מספר 222, 2005-03-22 10:00

קולט אביטל: בוקר טוב, אני מתכבדת לפתוח את ישיבת ועדת העליה, הקליטה והתפוצות.

קולט אביטל: אנחנו שוב פעם נדרשים היום לנושא ציון 60 שנה לניצחון על גרמניה הנאצית.

קולט אביטל: אנחנו אמנם כבר דנו בנושא הזה, אנחנו נפגשים לאור ההצעה לסדר של חבר-הכנסת יורי שטרן.

קולט אביטל: ויכול להיות שאפילו גם בגללו, אבל בגלל סיבות אחרות יש בכל זאת איזה שהיא התקדמות בטיפול הזה.

קולט אביטל: מכיוון שזאת הצעה לסדר שלך, אני מציעה שתפתח בכמה מילים ואחר-כך ידבר השר.

יורי שטרן: תודה רבה.

יורי שטרן: בוקר טוב לכולם, לכבוד היושבת-ראש, לכבוד השר, לנציגי הארגונים.

יורי שטרן: אנחנו באמת בדקה ה-90 כעת, נשאר חודש וחצי בפועל עד ליום הניצחון על הנאצים ואני בצער אומר שבממשלת ישראל הדברים האלה לוקחים זמן בלתי סביר.

יורי שטרן: כי הפניה הראשונה שלי לשר לענייני סמלים וטקסים, דני נווה, היתה במאי אשתקד.

יורי שטרן: בסוף נובמבר קיבלו בוועדת שרים החלטה שיום הניצחון יקוים כאירוע ממלכתי.

יורי שטרן: ועד היום אין החלטת ממשלה שמטילה על משרדי הממשלה השונים את האחריות ונותנת את התקציב.

יורי שטרן: אני יודע שגם השר שרנסקי פועל מתוקף החלטת אותה ועדת שרים בנושא הזה.

יורי שטרן: ואני מניח שאותם הקשיים שאנחנו נתקלים בהם, גם הוא מכיר אותם ואולי מצליחים עכשיו, אנחנו בכוחות משותפים קצת נתמודד.

יורי שטרן: היתה התקדמות בכמה תחומים.

יורי שטרן: היוזמה שלנו הגיעה באמת להתפתחות מאוד יפה במשרד החינוך שבפעם הראשונה מוציא בעזרת "יד ושם" חוברת על מלחמת העולם השניה.

יורי שטרן: ואני חייב לציין פה, אני לא ראיתי את הטקסט של החוברת, היא רק תצא בעוד שבועיים-שלושה, אבל הובטח לנו שאותם קורות חייהם של גיבורי המלחמה שעלו ארצה, יהיו גם חלק מהחוברת.

יורי שטרן: כי בהתחלה הם הכניסו לשם רק גיבורים ידועים בעולם, כמו פולינה גלמן מברית המועצות, מכיר את הטייסת המפורסמת הזאת, יהודיה.

יורי שטרן: אז העקרון הזה של מעורבות של ארגוני ותיקי מלחמת העולם השניה לפני המלחמה הפרטיזנית וכו', הוא היה עקרון חשוב והוא נועץ במשרד החינוך.

יורי שטרן: וכעת, אנחנו דרך הארגונים מחפשים מרצים להשתלמויות המורים ומחפשים חומר שיוקרן בטלוויזיה למשל וכו'.

יורי שטרן: כי הוועדה האחרת עם רשות השידור, הביאה לכך שברשות השידור הוחלט שבקול ישראל וערוץ 1, יהיו באמת שעות נוספות לנושא זה.

יורי שטרן: וחייבים חומרים נוספים וכו'.

יורי שטרן: אני רוצה גם לדווח לוועדת העליה וקליטה שחלק מהפעילות היתה גם יצירת מגע עם מועצת ארגוני העולים.

יורי שטרן: ואז ארגוני עולים מצרפת, מאמריקה, מבריטניה, מרומניה.

יורי שטרן: גם אלה שאמרו שהם מאוד ישמחו לשלב את החברים שלהם בפעולה.

יורי שטרן: משרד האוצר כעת הביע נכונות להקציב סכום מכובד של עד 25 מיליון ש"ח, אני מקווה, לתקצוב הפעילויות.

יורי שטרן: ואני חושב שאנחנו סוף סוף מגיעים למשהו, גם במישור הארצי וגם במישור המקומי שבו הוקמה לאחר הפניה שלנו, לעדי אלדר, לוועדה מיוחדת, במיוחד בשלטון המקומי, מר מרק בסין עומד בראשה והם מקדמים את הפעילות הזאת וגם מנסים לקיים אותה בין הרשויות המקומיות.

יורי שטרן: מה שעוד לפנינו זה קצין חינוך ראשי שמאוד קשה לקבוע אתו פגישה, אני חייב להגיד, זה לקח יותר מחודש.

יורי שטרן: אבל היא צריכה להתקיים עוד מעט ואנחנו מקווים שגם במערכת הצה"לית הנושאים האלה יקודמו.

יורי שטרן: ואנחנו פחות או יותר מתואמים עם ארגונים אחרים, אלה שמכינים עצרת גדולה בלטרון, ואני מקווה מאוד שהשר שרנסקי יצליח בעניין של העצרת הממלכתית הגדולה.

יורי שטרן: כי אני מניח ש"לטרון" לא יכולה להיות העצרת היחידה, אלא אנחנו לפחות ביקשנו שיהיה אירוע.

קולט אביטל: למה העצרת בלטרון לא יכולה להיות עצרת ממלכתית בעצם?

יורי שטרן: לא יהיה אירוע ביום או יומיים.

יורי שטרן: בסדר, אז אלה פחות או יותר הסיכומים נכון להיום.

יורי שטרן: דבר אחרון, אנחנו רוצים וביקשנו ממשרד האוצר תקצוב לזה, אנחנו רוצים שהווטרנים שלנו ישתתפו גם באירועים הגדולים שיתקיימו במוסקבה או במינסק.

יורי שטרן: אז התארגנות בצד הווטרנים עצמם ישנה, אבל הנושא התקציבי לא נסגר.

קולט אביטל: אני מציעה שנתקדם.

קולט אביטל: אני רוצה להזכיר שאנחנו ישבנו פה ב-20 לדצמבר וקיבלנו כמה החלטות.

קולט אביטל: חלק מהן לגבי משרד החינוך, חלק לגבי התקצוב.

קולט אביטל: ואני רוצה אולי לדווח שני דברים.

קולט אביטל: הראשון הוא שיהיה אירוע גדול בכנסת ב-17 במאי.

קולט אביטל: רצינו כמובן שזה יהיה ב-9 במאי, אבל הכנסת בפגרה.

קולט אביטל: ולכן זה ממש יום אחרי שאנחנו חוזרים לעבודה, הכנסת תציין את האירוע כאירוע של הכנסת.

קולט אביטל: זה יהיה במעמד יושב-ראש הכנסת במליאה, עם ראש-הממשלה, עם ראשי האופוזיציה.

קולט אביטל: אבל יחד עם זאת, אנחנו כוועדה נקדים ונעשה אירוע גדול באודיטוריום שעתיים קודם.

קולט אביטל: כך שהכנסת תציין את היום עצמו ב-17 במאי.

קולט אביטל: דבר שני, יש לנו פה גם נציגים של משרד הביטחון ואני מקווה שהם יוכלו לדבר גם הם ולומר לנו מה קורה ואיך צה"ל נערך לנושא הזה.

קולט אביטל: ואני מבקשת לכן ובינתיים להעביר את רשות הדיבור לשר שרנסקי, בבקשה.

נתן שרנסקי: תודה רבה, גבירתי היושבת-ראש.

נתן שרנסקי: זה נכון שהמאמצים של חבר-הכנסת יורי שטרן וחברי-כנסת אחרים מאוד חשובה, וזה יעזור לנו במאבק להתגבר על לא מעט בעיות של ביורוקרטיה ותקצוב.

נתן שרנסקי: והדיון הראשון שהיה גם בוועדת הקליטה בטח עזר לנו, אנחנו כל הזמן בתיאום עם נציגים של משרדים, שגם אני רואה חלק מהם גם היום פה.

נתן שרנסקי: יחד עם זה, אני חייב להגיד שפרסומים על איזה שהם סכומים כמו 25 מיליון ש"ח, זה מאוד מפריע.

נתן שרנסקי: כי אחר-כך אנחנו באים ודורשים ממשרד האוצר והם מסבירים שהם פשוט, כאשר מדברים אתכם ומכניסים לכאן כל מיני סכומים שאנחנו סגרנו כבר לפני שנתיים או שנה על מוזיאון "לטרון", על 400 אלף ש"ח לשנה, ארבע שנים, 16 מיליון ש"ח.

נתן שרנסקי: והם אומרים זה כאילו, לא מדובר על 25 מיליון ש"ח.

נתן שרנסקי: קודם כל, הכספים של מוזיאון "לטרון" סגורים.

נתן שרנסקי: זה שעד עכשיו לא התחילו לנצל אותם, זה בגלל כל מיני בעיות טכניות עם טאבו ועם דברים אחרים, למרות שאנחנו רוצים עכשיו זה כנראה בסדר.

נתן שרנסקי: אבל הכסף הזה מובטח ואסור לתת למשרד האוצר להשתמש בכספים האלה לכל מיני דברים שמבקשים מהם, "כן, כן, כבר …".

יורי שטרן: זה כבר סיבוב חדש.

נתן שרנסקי: רבותיי, בוא נתרכז על מה שבאמת אנחנו צריכים ואני מקווה שאנחנו כאן נקבל את זה ממשרד האוצר ואין ספק שכל הפעילות שלנו בכיוונים שונים עוזרת.

נתן שרנסקי: אבל בסוף צריך לשבת ולסגור עם משרד האוצר וזה מה שאנחנו עושים ממש כל היום.

נתן שרנסקי: אז עכשיו אני אגיד על מה, פחות או יותר, 99 אחוז, סוכם.

נתן שרנסקי: כל עוד שאנחנו לא נקבל כסף, ואנחנו הארגונים כמובן, לא נקבל כסף ביד, מדובר על אירוע ממלכתי בתוך "לטרון" וזה האירוע, וכאן יש נציגת "יד ושם".

נתן שרנסקי: ו"יד ושם" עושה עבודה מאוד מאוד משמעותית בעזרת הצבא, עם משרד הקליטה.

קולט אביטל: זאת אומרת, שכל הגורמים יחד?

נתן שרנסקי: כן.

נתן שרנסקי: ב-9 במאי בערב.

נתן שרנסקי: שם יש הרבה בעיות טכניות שבטח יתייחסו בגלל שכל התאריכים שם הולכים ביחד, אחד אחרי השני.

נתן שרנסקי: אז הנפקת מדליות, וכאן באמת מצב עצוב כאשר הווטרנים התחילו לאסוף את הכסף שלהם בסולידריות, יש הסכמה שאת כל הסכום תשלם המדינה.

נתן שרנסקי: ואנחנו גם ישבנו עם נציגי הארגונים שהם ימצאו דרך מהר מאוד ברגע שיש כסף להחזיר כסף לאותם וטרנים שנתנו.

נתן שרנסקי: הנפקת בול וגלויה.

קולט אביטל: השירות הבולאי.

נתן שרנסקי: כן.

נתן שרנסקי: גם ישבנו איתם וממשיכים לשבת.

קולט אביטל: וזה יופיע ב-9 במאי?

נתן שרנסקי: אנחנו אמרנו, כאן יש לנו בעיה עם הבול שהוא עשוי בלי סמלים.

נתן שרנסקי: אז עכשיו אנחנו במשא ומתן, גלויה דווקא תכלול סימבולים של מגינים לרגשות של אנשים.

נתן שרנסקי: סמלים של חיילים שהיו בצבא האדום, זה ממש לא וטרנים, אבל זה דווקא במשא ומתן.

נתן שרנסקי: אירועים ברשויות המקומיות - כבר דיבר על זה יורי שטרן, יש כאן נציג של הרשויות המקומיות.

נתן שרנסקי: אני מאוד מקווה שאנחנו נצליח לסגור עם משרד האוצר גם את זה, למרות שזה סעיף לא פשוט לסגור אותו, אבל אני מקווה שאנחנו נצליח.

נתן שרנסקי: פעילות במערכת החינוך, כבר דיברו על זה.

קולט אביטל: אם הדבר הזה ילך רק על חוברת, או שיש איזו הנחיה שבתי-הספר יחליטו שבמסגרת שעת אזרחות או משהו כזה, יציינו את זה במיוחד במערכת החינוך באותו היום.

נתן שרנסקי: טוב, נשמע.

נתן שרנסקי: אבל כמובן רוצים שיהיה בכלל שיעור לימוד.

נתן שרנסקי: אומרים שזה בגלל שזה הסוף של הממשלה, יהיה מאוד קשה.

יורי שטרן: צריך לצאת בראשית אפריל חוזר מנכ"ל.

נתן שרנסקי: אני יודע, פרופסור כץ היה אצלי.

נתן שרנסקי: כמובן שזה חשוב מאוד גם שיהיו פגישות בין הדור הצעיר עם הווטרנים.

נתן שרנסקי: ומשדר מיוחד בערוץ 1 ובערוץ 9 מ"לטרון" ובכלל.

נתן שרנסקי: ומצעד חגיגי בירושלים.

קולט אביטל: יהיה גם מצעד בירושלים?

נתן שרנסקי: מצעד חגיגי בירושלים.

נתן שרנסקי: תמיד היה מצעד בירושלים, אבל זה כל שנה כבר אני לא זוכר כמה, 15 או 20 שנה יש.

נתן שרנסקי: אבל הפעם הרעיון לעשות את זה הרבה יותר גדול.

נתן שרנסקי: יש תכניות מאוד יפות בהרבה מאוד מקומות.

נתן שרנסקי: אלה, פחות או יותר, נושאים, הייתי אומר, בסיום של משא ומתן עם משרד האוצר.

נתן שרנסקי: ובאמת אני מאוד מתעצבן לפעמים כמה זה לוקח, אבל בכל התחומים האלה יש כבר פעילות ולא מחכים עד שיהיה הכסף, אבל מאוד חשוב.

קולט אביטל: אני רוצה לשאול שתי שאלות.

קולט אביטל: השאלה הראשונה היא בהנחה שיהיה התקציב המיוחד הזה, אני מניחה שהתקציב יועבר למשרדך וכל הניהול או כל התקצוב של הפעולות, כולל של הרשויות המקומיות, כולל אם צריך בכנסת ובמקומות אחרים, יבוא מכתובת אחת מרכזית.

נתן שרנסקי: אני הייתי שמח אם זה היה ככה, אני לא בטוח שמשרד האוצר יסכים לזה.

נתן שרנסקי: יש סכומים שקבוע שכאשר מדובר על מדליה, ארגון או דברים ספציפיים, או אפילו יהיה אירוע ממלכתי, יכול להיות כן.

נתן שרנסקי: כאשר מדובר על רשויות מקומיות, יכול להיות שאנחנו נצטרך לעשות את זה, עוד פעם, אם יסכים משרד האוצר שאנחנו צינור, כמובן שזה הרבה יותר קל.

קולט אביטל: אני חושבת שאז תהיה לזה יותר בקרה.

נתן שרנסקי: כן, אבל על זה יהיה עוד מאבק, כי זה לא פשוט.

ברוך שוב: מותר לי שאלה אחת בנושא זה?

קולט אביטל: רק שניה, אחר-כך.

קולט אביטל: יש לנו איזה סדר לדיון.

קולט אביטל: אז קודם אנחנו פשוט היינו רוצים לדעת או לקבל איזשהו מידע מתי באמת יש סיכוי שהתקציב במסגרת זו או אחרת יאושר.

קולט אביטל: בי"ת, מי תהיה הכתובת שתרכז את התקציב.

קולט אביטל: ואני פה מרשה לעצמי לצאת לפחות באיזושהי המלצה, כי ברגע שלא תהיה כתובת אחת, האוצר יוכל לבוא ולהגיד: "אנחנו כבר נתנו פה ונתנו שם".

קולט אביטל: ואז אנחנו נישאר מול שוקת שבורה.

קולט אביטל: אז כדאי שאנחנו נחליט פה וננסה לנהל איזשהו מאבק משותף כדי שנוכל לדעת שיד אחת מרכזת את זה.

נתן שרנסקי: אני יכול להגיד שהניסיון שלי עם מוזיאון "לטרון" מראה כמה באמת הגישה הזו נכונה.

נתן שרנסקי: כי שם מכל מיני משרדים ייקחו אחר-כך בעוד שנה, יתחילו לדבר כל מיני, טוב שאנחנו העברנו החלטת ממשלה והכל סגור אצלנו ועל כן לא יכולים לקחת את זה חזרה.

נתן שרנסקי: ועכשיו אפילו שיש עיכוב שם, מסיבות טכניות, תכנוניות ב"לטרון", זה לא פוגע בכסף.

נתן שרנסקי: אני מדבר על כסף למוזיאון.

נתן שרנסקי: גם כמובן לא מדבר על טווח ארוך, הכל צריך להשתמש בטווח קצר.

נתן שרנסקי: אבל מאותו ניסיון אנחנו חייבים לסגור במשרד שהוא אחראי על הנושא, במקרה הזה המשרד שלי, אנחנו מוכנים.

נתן שרנסקי: אני לא בטוח שמשרד האוצר.

נתן שרנסקי: אבל לחלק הם כבר הסכימו.

מרינה סולודקין: אני לא מרוצה, יש דבר טוב שיש תרגום לשלוש שפות שזה סוף מלחמת העולם השניה ששימשה, אבל בבול לא מראים.

נתן שרנסקי: בדיוק מה שאנחנו אמרנו, לא מקובל עלינו, עם כל הכבוד, ואין לנו שום דבר נגד הצבא הבריטי ובטח שנגד פרטיזנים ואנחנו מאוד בעד, אבל לא יכול להיות כאשר 95 או 99 אחוז מהווטרנים בצבא האדום, בגלל זה.

נתן שרנסקי: מרינה, את לא מבינה.

נתן שרנסקי: את זה עשו לפני שבאו אפילו אלינו.

נתן שרנסקי: זה פשוט הבסיס.

לואיזה וליצקי: לא, אנחנו הצלחנו לתקן את זה.

לואיזה וליצקי: פשוט הבולים יהיו על רקע של גלויה.

לואיזה וליצקי: זאת אומרת שיתפסו את המקום המרכזי, וברקע יהיה בה סמל של הצבא האדום וזה הכל.

מרינה סולודקין: אתם מסוגלים לתקן.

לואיזה וליצקי: אנחנו עוקבים אחרי זה עכשיו.

מרינה סולודקין: זו פגיעה באנשים שלנו.

ברוך שוב: אני לא הבנתי מה את שאלת, על הבול?

מרינה סולודקין: כן.

מרינה סולודקין: מה שאני רואה כאן, אני רואה את החייל הבריטי ורק חייל בריטי.

מרינה סולודקין: מה שאני רוצה לראות זה את החייל הבריטי, האמריקני והרוסי.

מרינה סולודקין: לפחות שם של סטלין ברוסיה.

יורי שטרן: זה נכון היה לעשות, ופה הפגם של החלטת ועדת שרים לסמלים וטקסים.

יורי שטרן: במקום לקבל החלטה על ציון 60 שנה לניצחון על הנאצים, שבו שורה שלמה למשל, במערכת החינוך.

יורי שטרן: ואז אפשר לרכז את התכנית.

יורי שטרן: הם החליטו על ציון יום הניצחון ולכן אין את המסגרת הכללית הזאת שמאוד היתה רצויה.

יורי שטרן: אבל זאת החלטה, לצערנו, הערתי אחרי שהיא שהתקבלה.

לואיזה וליצקי: השאיפה שלנו עכשיו להעביר את כל התכנית בפני אישור הממשלה.

אברהם כהן: רציתי לשאול שאלה עניינית.

אברהם כהן: לפני שבוע נפגש השר נתניהו עם אביגדור ליברמן ונציגי הווטרנים, ודובר על כסף לארגון האירועים והיה משא ומתן והתחילו ב-25 , כך פורסם בעיתונות.

אברהם כהן: ירדו ל-12 וגם סוכם שבתוך זה ארגון הווטרנים יקבל 40 אלף ש"ח.

אברהם כהן: מה אמת בדברים האלה, זה היה.

אברהם כהן: כן, נציגי הווטרנים יכולים לאשר שהשתתפו בפגישה הזאת, אז מה זה שייך לנושא שלנו.

קולט אביטל: רגע, ה-40 אלף ש"ח האלה, לאיזה צורך הם?

אברהם כהן: אני מספר מה שהיה.

נתן שרנסקי: באיזה סעיף, 40 אלף ש"ח?

נתן שרנסקי: אני אגיד, יהיה יותר מ-40 אלף ש"ח כי כל הכסף על מדליות.

אברהם כהן: לא, המדובר בכלל עם זה, הפגישה של השר ליברמן עם נתניהו ועם הווטרנים זה משהו ענייניי ששייך לנו, זה משהו נפרד.

יורי שטרן: אני יכול לענות, כי הייתי בפגישת ההמשך.

קולט אביטל: לא, סליחה.

נתן שרנסקי: אני יודע, גם אני קראתי בעיתון על 25 מיליון ש"ח ומאוד שמחתי כבר שכל העבודה שאנחנו כאן נלחמים על 10 מיליון.

נתן שרנסקי: אחר כך באתי והם אמרו: "לא, זה פשוט הסברנו לכם שיש כבר את הכסף של 'לטרון'".

אברהם כהן: אבל פגישה כזו היתה.

נתן שרנסקי: פגישה כזאת היתה, בטח שהיתה פגישה, אבל על תקציבים סוגרים, נגיד ככה, במלחמה די קשה עם משרד האוצר וכן סעיפים שאנחנו מנהלים משא ומתן עם האוצר, זה נכון.

אברהם כהן: אז כל אחד שר האוצר יקבל איזה חלקה ככה ויקיים, כל מי שיותר חזק יביא את האנשים עם הפגנה ויבקש משר האוצר כסף?

נתן שרנסקי: אני מנסה להסביר שמשרד האוצר יתקצב מספר נושאים.

נתן שרנסקי: הוא נותן 10 אלפים, 10 מיליון או 20 מיליון או אפילו 40 אלף ש"ח, פשוט מנסה, הוא נותן לחגיגות.

נתן שרנסקי: לנושאים ספציפיים אנחנו במשא ומתן, נגיד לצערי עדיין דורשים שכל המועצות יתנו לנו תכנית, אני לא בטוח שזה שכל המועצות יתנו תכנית וכל זה.

נתן שרנסקי: אנחנו במשא ומתן מה באמת משרד האוצר צריך לקבל על כל סעיף וסעיף.

נתן שרנסקי: אז ברור שלסעיפים כמו מדליות או אחרים, חלק של הכסף ילך לארגוני וטרנים, ואני אגיד לך על מה בדיוק סוכם, על מה אתם תקבלו כסף.

קולט אביטל: או-קיי, שתי שאלות קודם כל למערכת החינוך.

קולט אביטל: גבירתי, תרצי להגיד מה אתם מתכננים ואחר-כך נשאל את נציגי צה"ל.

עמליה לואין: חוזר מנכ"ל שיוצא בראשית אפריל, הוא יוצא אחת לחודש ויש בו הנחיות בעצם של המנכ"לית אל כל מערכת החינוך.

עמליה לואין: זה חוזר שמגיע לכל מוסדות החינוך בארץ, פונה למערכת החינוך, ועל אנשי החינוך להקדיש ב-9 במאי לפחות שעת פעילות אחת.

קולט אביטל: בכל בתי הספר?

עמליה לואין: בכל בתי הספר בארץ לעסוק בנושא.

עמליה לואין: אנחנו רצינו להמליץ גם על טקסים.

עמליה לואין: כיוון שיש סמיכות בין יום הזיכרון לשואה ולגבורה לבין התאריך הזה - אחד יוצא ב-5 ואחד יוצא ב-2, ממש סמוך - המלצנו לבתי-הספר להקדיש את הטקסים של יום הזיכרון לשואה ולגבורה לנושא של 60 שנה לניצחון על גרמניה הנאצית ולסיום המלחמה, לקחת קטעי עדויות.

עמליה לואין: זאת אומרת, לשלב בתוך הטקסים את הנושא שזה יהיה הנושא המרכזי של טקסי יום השואה גם.

עמליה לואין: אבל בהחלט גם ב-9 במאי המערכת מתבקשת לעסוק לפחות שעת פעילות אחת, בין אם בשעת מחנך, בין אם בשעת היסטוריה, אזרחות.

עמליה לואין: בית-הספר ימצא לנכון מי האיש שיעסוק בנושא, אבל יש בהחלט פניה.

קולט אביטל: בחוזר מנכ"ל תמליצו בפני בתי-הספר להזמין גם וטרנים?

עמליה לואין: כן.

קולט אביטל: אתם עומדים בקשר עם ארגון הווטרנים?

יורי שטרן: כמו שאמרתי, פנינו למועצת ארגוני העולים והעברנו להם את החומר.

יורי שטרן: יושב פה ואני צריך להודות לעמנואל מילר שהוא בהתנדבות ממלא תפקיד של רכז הוועדה הציבורית.

יורי שטרן: ולכן כל ארגוני ותיקי מלחמת העולם השניה שיש עולי אמריקה, עולי רומניה, עולי צרפת, עולי בריטניה, אלה שהגיבו.

קולט אביטל: אבל זה עולים, אנחנו מדברים - -

יורי שטרן: לא, לא, הוותיקים מקרב העולים יהיו משולבים בפעילות המקומית הזאת.

יורי שטרן: כך שזה לא יהיה רק הצבא האדום שזה אולי המאסה הגדולה, אבל יהיו גם כאלה שנלחמו בצבאות אחרים.

קולט אביטל: חלק גדול מהאנשים שעליהם דיברת כמו ארגוני עולי רומניה וכו', היו בין המשוחררים ולא בין המשחררים.

יורי שטרן: לא, הנציג שלהם שהיה בישיבה, אמר שיש להם אנשים שלחמו, כנראה חלק אולי בצבא הסובייטי, לא יודע.

קולט אביטל: לא היו.

קולט אביטל: בוא נדייק.

יורי שטרן: אבל צרפת, בריטניה ואמריקנים היו.

קולט אביטל: לא היו, עד כמה שאני יודעת, לא היו חיילים יהודים באף אחד מהצבאות ששחררו, חוץ מחיילים יהודים מאמריקה.

יורי שטרן: לא, גם בריטניה הרבה וגם מצרפת.

ברוך שוב: אני יושב-ראש ארגון הפרטיזנים, לוחמי המחתרות ומורדי הגטאות בישראל.

ברוך שוב: אני גם יושב-ראש ועדת ההנצחה במרכז הארגונים.

ברוך שוב: אני, לדאבוני, באתי ב-1945 ולכן אני לא כלול, אני יושב פה כאילו שאני זר לגמרי.

קולט אביטל: למה?

ברוך שוב: כי אני לא יודע, איפה אני באתי מרוסיה, אבל לא רוסי בעצם פה בתוך המהלך הזה.

ברוך שוב: אני לחמתי כפרטיזן, אז אני לא חלק מהלוחמה, לא מדברים בכלל עלי.

ברוך שוב: אז מרגיש זר.

ברוך שוב: אבל זה בסדר.

קולט אביטל: זה לא בסדר.

ברוך שוב: גם ביער הרגשתי זר, ככה שזה.

יורי שטרן: אל תשווה, בחייך, נו באמת.

ברוך שוב: תן לי להביע את הרגשות שלי.

קולט אביטל: בסדר, יורי.

ברוך שוב: אני הוזמנתי לפה, במקרה אתמול בערב מר פלוג אמר לי שיש ישיבה כזאת, אחרת לא הייתי בא ולא הייתי יודע.

קולט אביטל: אני שמחה שאתה פה.

ברוך שוב: ובאתי מכיוון שאני חשבתי שזה חשוב.

ברוך שוב: אני משתומם שאין פה אף נציג של צבאות אחרים, חוץ מרוסיה.

ברוך שוב: ותאמינו לי שאני פטריוט רוסי לא פחות מהרבה אחרים.

ברוך שוב: הם הצילו אותי, אני נלחמתי יד ביד איתם, הצבא האדום בא ושחרר אותנו.

ברוך שוב: יש לי המון רגש כלפי העלייה הרוסית, אבל אני רוצה לכם כשעושים דברים כאלו כמו שאני שומע עכשיו, ומארגנים שיבואו וטרנים להרצות בכל המקומות ולא פונים לארגונים שכבר 30 שנים, אם לא יותר, שולחים את האנשים שלהם לבתי-ספר ולצבא בשביל לעשות ולהביע מה שהיה בשואה.

ברוך שוב: ופונים לווטרנים, לכן היתה השאלה שלי, כי הווטרנים שלא יודעים לדבר עברית, איך הם יופיעו בכלל.

ברוך שוב: אז אני חושב שיש פה איזה עיוותים, משהו שאני, לכן אני אומר, אני מרגיש זר.

ברוך שוב: אל"ף, אם יש הופעות, יש לכל אחד מהארגונים הוותיקים יש רשימה כזאת גדולה של עדים שהולכים ממקום למקום.

ברוך שוב: אם צריך כסף, אם יש כסף 25 מיליון ש"ח, אז יש 48 ארגונים שאין להם לשלוח בולים, לשלוח הזמנות עם בולים בשביל שיבואו לאיזה ערב לחלק מדליות או משהו.

ברוך שוב: המצב עגום.

ברוך שוב: לכן אני פונה אליכם, צריך לשנות את האווירה.

ברוך שוב: נכון שאתם - אתם, אני מתכוון עכשיו, לנציגים של העלייה הרוסית - אתם עושים עבודה נפלאה, דואגים לעלייה הרוסית בצורה בלתי רגילה.

מרינה סולודקין: אנחנו דואגים לזיכרון ההיסטורי, קודם כל.

ברוך שוב: בדרך אתם מאבדים.

מרינה סולודקין: איפה הם היו כל השנים שלא היה יובל לניצחון של מלחמת העולם השניה?

ברוך שוב: סליחה, כל שנה היינו, עשינו את יום הניצחון, כל שנה מאז שבאנו.

ברוך שוב: ב-1945 הייתי שיכור מזה, שתיתי המון וודקה, ב-1948 ישבנו כולנו ושרנו ואקורדיונים וזה, כשהיינו הרבה.

ברוך שוב: אז אל תאמרי לי שאתם המצאתם את הגלגל, כי זה לא נכון.

ברוך שוב: אבל נכון שאנחנו מתמעטים והעלייה הרוסית באה בהמונים ב-1990, אז נכון שלכם יש כך וכך, כמו שנפוליאון אמר, אבל לנו יש ייחוס.

אברהם כהן: אז מה אתה מציע?

ברוך שוב: אני מציע שמהיום יבואו לכל דבר, שנהיה בתמונה.

ברוך שוב: שיקראו לנו, גם את הנציגים של הצבאות האחרים כי הם חלק מהמערך, גם את הפרטיזנים שהיו קרוב ל-100 אלף.

ברוך שוב: מישהו אמר פה, "אבל יש 95 אחוז וטרנים רוסיים".

ברוך שוב: הנה, זאתי הסטיגמה, "יש 95".

ברוך שוב: היה מיליון וחצי לוחמים יהודיים.

ברוך שוב: מזה היו 500 אלף יהודים ברוסיה ומיליון בארצות אחרות.

ברוך שוב: היו 100 אלף פרטיזנים, לוחמי הגטאות והמחתרות.

מרינה סולודקין: מי שרוצה יכול לא לחשוב שהיה ניצחון ושרק היתה שואה, הוא לא יגיע.

ברוך שוב: טוב, אני אמרתי את שלי, אני מבקש סליחה אם פגעתי במישהו.

רחל ברקאי: חלק מכיר כבר, סרקנו וסקרנו וחלק אולי הפעם הראשונה.

רחל ברקאי: שמי רחל ברקאי, אני מנהלת אגף הנצחה ביד ושם.

רחל ברקאי: ה-9 במאי מצוין, כידוע לכם, ב"יד ושם", והחוק שונה ב-2000 ונכנס תיקון לחוק "יד ושם" לנושא הטקס הממלכתי לציון הניצחון על גרמניה הנאצית.

רחל ברקאי: אבל אי אפשר להתעלם מהעובדה שהיום הזה מצוין שנים ארוכות קודם לכן ביוזמות, גם של ארגון נכי המלחמה וגם של הפרטיזנים.

רחל ברקאי: וכולם לוקחים חלק וגם נציגי הצבא האמריקני וגם הבריגדה והנציגים הבודדים שיש עוד מהצרפתים וכו'.

רחל ברקאי: כולם שותפים לאירוע הזה.

רחל ברקאי: אני רוצה לחזור רגע למה שמתוכן השנה בקצרה.

רחל ברקאי: מאחר וב-8 וב-9 במאי מתקיים ב"יד ושם" מפגש בין-דורי, כנס של ניצולים או בני משפחותיהם, בשיתוף מרכז ארגוני השואה.

רחל ברקאי: וב-8 לחודש הדגש הוא באמת על המפגש עם הניצולים.

רחל ברקאי: ב-9 לחודש הדגש הוא המפגש עם הלוחמים ולא רק הווטרנים הרוסיים, אלא גם חברי המחתרות והפרטיזנים והבריגדה והצבאות האחרים.

רחל ברקאי: כי אנחנו כבר סגרנו איתם שיהיו אנשי עדות שיבואו לאותם מפגשים ב"יד ושם" שבהם ישתתפו תלמידים, שזה מטופל מול מינהל חינוך ונוער, וחיילי צה"ל.

רחל ברקאי: כאשר בבוקרו של היום, ועכשיו קצת השתנתה השעה נכון לאתמול, בשעה 11:00 בבוקר יתקיים הטקס המסורתי של הנחת הזרים על-ידי השגרירים והנספחים הצבאיים, נציגי בעלות הברית.

רחל ברקאי: כנראה בהשתתפות שר הביטחון, נכון לאתמול אחר-הצהרים.

רחל ברקאי: בשעה 11:00 במקום 10:00, כשבין 09:00 ל-11:00 יתקיימו אותם מפגשים של בני-נוער ואנשי עדות לוחמים.

רחל ברקאי: השרה לקליטת עלייה, מלכתחילה היתה האישיות הממלכתית ונציגת הממשלה לאירוע הזה והיא גם תדבר בעניין.

קולט אביטל: סליחה, ב"יד ושם" זה ב-8 לחודש?

קולט אביטל: בלטרון זה ב-9 לחודש?

רחל ברקאי: ה-8 לחודש הוא מפגש של הניצולים.

רחל ברקאי: ה-9 לחודש הוא המפגש של הלוחמים.

רחל ברקאי: ב-9 לחודש לפני הצהרים, אותו טקס הנחת הזרים ששר הביטחון והשרה לקליטת עלייה לוקחים בו חלק, כמובן עם נציגי הלוחמים וחיילים ובני-נוער.

רחל ברקאי: כששר הביטחון בסוף הטקס הזה אמור והסכים ונתן חסות לחלק מדליות שזה לא עניין של "יד ושם", אלא אנחנו האכסניה לצורך העניין הזה, לכ-100 לוחמים ותיקים.

רחל ברקאי: עם תעודות הוקרה שאנחנו ביקשנו שאם כבר מעניק את זה, שזה יהיה חלק מהטקס המרכזי שבמעמד הזה.

קולט אביטל: מאה אחוז.

רחל ברקאי: ביוזמתו של אברהם כהן, האחד ואין שני לו בעניין הזה.

רחל ברקאי: עכשיו בערבו של היום, ב-9 לחודש בשעה 20:00, תתקיים, אני מקווה, העצרת ב"לטרון" ואני רוצה לומר לכם שאני בדרך לכאן חשבתי אולי לפתוח בזה שאין עצרת ולא צריך כסף לשום דבר.

קולט אביטל: למה?

רחל ברקאי: כי אני דיברתי הבוקר עם ארגון הווטרנים, ולמרות זאת, ברוך שוב, הם חלק רב מאוד באוכלוסייה שצריכה למלא את האמפיתיאטרון ב"לטרון", רבותיי.

רחל ברקאי: ההוקרה היא לכל הלוחמים, אבל הווטרנים הם החלק הארי פה.

רחל ברקאי: ואם ארגון הווטרנים נכון ללפני שעה אומר לי, שכאות מחאה כנגד משרד הקליטה, תסלחו לי, אני לא בצד, אני רק אומרת מה שנאמר לי בטלפון, הם לא עולה בדעתם להשתתף בשום אירוע מסוג או מין שהוא כמחאה.

רחל ברקאי: אז אני אומרת, בואו נבטל את האירוע ב"לטרון".

רחל ברקאי: אני רק אומרת, יש לנו הוצאות כספיות רבות על העניין, אנחנו עוד לא יודעים מאיפה יבוא הכסף.

רחל ברקאי: אם אין וטרנים, אפשר לעשות את האירוע בבוקר ב"יד ושם" ולוותר על העצרת ב"לטרון" ולחסוך כסף.

רחל ברקאי: כי בלי 2,500 לוחמים וטרנים, שזה חלק אמנם מהקהל, את מי אנחנו מוקירים ולמי אנחנו מצדיעים.

מרינה סולודקין: אז אנחנו צריכים לפנות לשרת הקליטה ולומר שיש עלייה בינלאומית שבגלל הדבר הקטן, לא יכולים לבוא לדבר הגדול.

קולט אביטל: אבל אם יש תקציב כולל של 25 מיליון, או אפילו חצי מזה, זה אמור לתת את הפתרון לכל המימון.

קולט אביטל: לכן שאלתי אם יש תשובה מוסמכת על המימון ואם כן, לאן ילך המימון הזה.

קולט אביטל: אנחנו כבר יודעים שיש החלטה שהמימון לעיריות ילך דרך משרד הקליטה.

קולט אביטל: זה כבר הוחלט.

קולט אביטל: אני בנקודה הזאת מבקשת פשוט לשמוע ממערכת הביטחון מה הם מתכננים.

ציקי סלע: צה"ל יציין את האירוע בשני אירועים מרכזיים.

ציקי סלע: אל"ף, העצרת של "יד ושם" בה אנחנו ניטול חלק והיא חסכה לנו את הכוונה שלנו לקיים עצרת צהלי"ת בנושא הזה.

קולט אביטל: אז אם היא חסכה לכם, אתם עדיין משתתפים במימון?

ציקי סלע: לא.

ציקי סלע: צה"ל משתתף בהרבה מאוד מימון, אני מיד אתייחס.

ציקי סלע: אנחנו ב-30 במאי נקיים אירוע צניחה בינלאומי.

קולט אביטל: איפה?

ציקי סלע: בפלמח"ים.

קולט אביטל: ויבואו צנחנים?

ציקי סלע: מכל העולם.

קולט אביטל: יופי, זה נהדר.

יורי שטרן: ותקדיש אותו לזה?

ציקי סלע: הוא מוקדש, הכותרת זה "לציון 60 שנה לניצחון על הנאצים".

ציקי סלע: אנחנו מדברים על אירוע שמוזמנים אליו בעצם צנחנים, בעיקר ותיקי המלחמות מכל רחבי העולם.

ציקי סלע: אנחנו אפילו שוקלים.

קולט אביטל: וחוץ מטקס, אתם מארחים את האנשים האלה?

קולט אביטל: כמה אנשים יגיעו?

ציקי סלע: מיד אני אתאר את התהליך.

ציקי סלע: אנחנו דרך איגוד הצניחה הישראלי בחסות משרד ראש-הממשלה, יועץ ראש הממשלה לענייני תקשורת זרה, מר רענן גיסין, פנינו לאיגודי הצניחה בכל העולם.

ציקי סלע: יש לנו כבר הרשמה של 50 צנחנים נכון לעכשיו מכל רחבי העולם, שאנחנו ערוכים עד 140 צנחנים להצניח.

יורי שטרן: רוסים יבואו?

ציקי סלע: כולל גרמנים.

ציקי סלע: אגב, שזה חשוב מאוד.

ציקי סלע: תכף נדבר על הרוסים גם.

ציקי סלע: אגב, הכותרת של המפגן היתה אמורה להיות Never Again" " ובגלל הרעיון של לשתף גם את הגרמנים והחשיבות של לשתף את הגרמנים, שינינו את הכותרת ל"עצרת המשחררים והמשוחררים".

ציקי סלע: זו הכותרת של העצרת, מפגן הצדעה לניצחון.

ציקי סלע: זה ממש תחת הכותרת.

קולט אביטל: רגע, אני רוצה להגיד, הגרמנים נכנסים תחת הכותרת של משחררים או משוחררים?

קולט אביטל: לא זה ולא זה.

ציקי סלע: הם משוחררים מעצמם.

קולט אביטל: שלא יהיה לך שום היסוס ושום טעות, זה בדיוק ה"ספין" שמזה שנה הם מנסים לעשות, שהעם הגרמני גם שוחרר.

ציקי סלע: בסדר.

ציקי סלע: בכל מקרה, מכיוון שגורמים אזרחיים גם משולבים, איגוד הצניחה, הכותרת היא "המשחררים והמשוחררים" והצדעה לחברות הדמוקרטיות והחופשיות ואנחנו נקיים את המפגן הזה.

ציקי סלע: אחרי שהמפגן יתקיים ואליו הוזמנו צנחנים מכל העולם, כך שהרוסים בהחלט, כל איגודי הצניחה בעולם שותפים לאיגוד הצניחה הישראלי.

ציקי סלע: ובהמשך אפשר לדווח גם את הפריסה מאילו מדינות בדיוק יגיעו וכמה יגיעו.

ציקי סלע: מן הסתם יש מאסה די גדולה של אמריקנים בתוך הקבוצה הזרה, אבל יש באמת נציגות מכל העולם.

ציקי סלע: ואנחנו אפילו שוקלים פניה למדינות ערב שביחסים אתנו, שגם אולי יצטרפו לעניין הזה ואנחנו גם מבחינת איגוד הצניחה שלהם בעניין הזה.

ציקי סלע: כלומר, שהדברים האלה הם מול ודרך איגודי הצניחה ולא צה"ל ישירות.

ציקי סלע: בסוף האירוע וזה התכוונתי לגבי העצרת, אנחנו התכוונו לאירוע מאוד מאוד גדול שיציין את הניצחון ולא העצרת הממלכתית ש"יד ושם" מקיים, כי זה לא סביר שבהבדל של שבועיים יהיו שתי עצרות.

קולט אביטל: כן, אבל אם אתם מביאים אנשים מכל העולם, תצטרכו משהו לעשות, לאומי.

ציקי סלע: אני אומר.

ציקי סלע: מיד אחרי הצניחה אנחנו מארחים את כל הצונחים, שאגב, הצונחים, מי שיהיה, זה אותם 140 זרים, נספחים זרים ששוהים בארץ של מדינות שיש להן כנפי צניחה.

ציקי סלע: יהיו גם 60 צנחני צה"ל צעירים, חיילי חובה נושאי כנפיים, בדיוק ליצור את החיבור בין הקבוצות, ויהיו גם ותיקי צה"ל מרמת אלוף ומעלה שיצנחו באירוע.

ציקי סלע: בסוף הצניחה אנחנו מארחים אותם לארוחת צהרים חגיגית ואחריה אנחנו מקיימים טקס, לא קטן, אבל לא בסדר גודל של טקס ממלכתי, טקס ברמה של עצרת קטנה עם תזמורת צה"ל ועם כל מה שכרוך בזה, בראשות הרמטכ"ל או סגנו כי זה יוצא בדיוק יום ההחלפה של הרמטכ"ל, אז אנחנו עוד לא יודעים מי מהם יוביל את האירוע עצמו.

ציקי סלע: אבל הרמטכ"ל או סגנו יובילו את האירוע.

ציקי סלע: עוד אין לנו אישור סופי על האישיות המרכזית, זה יהיה ברמת אלוף לפחות אבל בטקס הזה.

קולט אביטל: כפי שאני רואה, זה האירוע שיגנוב את כל ההצגה, כולל בתקשורת הבינלאומית.

ציקי סלע: זה אירוע מתוקשר, על אותו, אגב, חצי מיליון ש"ח שצה"ל מממן, את החצי מיליון ש"ח האלה באירוע הזה.

ציקי סלע: לגבי האירוע של "יד ושם" שאנחנו חושבים שיש חשיבות שהוא יתקיים כאירוע ממלכתי בסופו של דבר שמדבר בעיבודים נוספים.

ציקי סלע: פה יש בקשות שהוגשו לנו לסדרה של משאבים צה"ליים, בין היתר השתתפות של הרבה מאוד חיילים, השתתפות של חיילים בטקס עצמו.

ציקי סלע: היתה בקשה לאיזשהו מטס תוך כדי הטקס.

ציקי סלע: היתה בקשה גם של שידור לוויני של השתתפות כבוד נשיא המדינה בטקס מקביל שמתקיים באותו הזמן ברוסיה.

ציקי סלע: כל הבקשות האלה שהוגשו אלינו שבוע שעבר, נמצאות בתהליך בחינה, אנחנו בוחנים אותן אחת לאחת.

ציקי סלע: לכל אחד יש תגי מחיר, אני מניח שהבקשות האלה, אם יהיה איזשהו מאמץ לאומי שיהיה גם מתוקצב, נבקש גם איזה שהיא השתתפות לגבי החלקים שיש להם עלויות כבדות, המטס או השידור הלוויני.

ציקי סלע: השתתפות חיילים בהיקף כזה או אחר תהיה.

ציקי סלע: מעבר לשני הטקסים האלה שדיברתי עליהם עכשיו, ישנה פעילות חינוכית ענפה שמתבצעת בצבא סביב העניין הזה, ואם אפשר, אני יכול להרחיב בפעילות החינוך.

קולט אביטל: או-קיי, בכמה מילים, בבקשה.

אברהם כהן: שאלה- האם חשבתם לנכון כמה ארגונים, נציגי הלוחמים נמצאים בארץ?

קולט אביטל: אני מבקשת.

אברהם כהן: אחרת, אני לא אוכל לשאול את המעניינות אותנו.

אברהם כהן: שאלה- הזמנתם גם נציגי לוחמים בנאצים הנמצאים בארץ כאן?

קולט אביטל: אני מבקשת ממך, נח פלוג כבר רבע שעה מבקש לדבר.

קולט אביטל: אז בוא, תן גם לאחרים לדבר היום.

זהר ולוצקי: שלום לכולם, גבירתי היושב-ראש, אני מפקד המדרשה בירושלים של חיל החינוך.

זהר ולוצקי: מבחינת הפעילות של חיל החינוך בצבא, אז בכמה צירים.

זהר ולוצקי: ציר אחד, זה בציר של היחידות.

זהר ולוצקי: בציר של היחידות מציינים את הפעילות בכל פעילות הנחלת זיכרון השואה בכלל בצה"ל שהשנה הדגש המרכזי הוא 60 שנה.

זהר ולוצקי: זה הדגש המרכזי.

זהר ולוצקי: זאת אומרת, ממילא נעשית פעילות והיא מאוד ממוקדת, לא רק בטקסים לקראת יום השואה, אלא פעילות בכלל.

זהר ולוצקי: הפעילות, אגב, התחילה ללא קשר בכלל בשיתוף פעולה עם השר בנושא של האנטישמיות ובעצם ממשיכה בשנה הזו בנושא של 60 שנה.

זהר ולוצקי: אנחנו מצטרפים חוץ מזה לכל הטקסים, גם לפעילות ב"יד ושם".

זהר ולוצקי: ב-9 בחודש יש לנו גם הכנה לאחת המשלחות לפולין והיא תיטול חלק ביום המיוחד הזה, ב"יד ושם" חוץ מהטקס.

זהר ולוצקי: ואנחנו מדברים על חניכי פו"ם, מכללה לפיקוד ומטה של צה"ל.

זהר ולוצקי: ואולי גולת כותרת נוספת, יש משלחת ייחודית עם משרד הביטחון השנה שיוצאת לפולין.

זהר ולוצקי: והלוחמים, כפי שקובע משרד הביטחון, מצטרפים.

זהר ולוצקי: זה לוחמים של צה"ל ומפקדים של צה"ל מצד אחד, ולוחמים מצד שני.

קולט אביטל: זה תחת הכותרת לא של הניצחון.

יורי שטרן: זה שואה.

יורי שטרן: אנחנו מבקשים דגש הפעם על הניצחון, על הגבורה של הלוחמים.

זהר ולוצקי: אני אסביר.

זהר ולוצקי: היא יוצאת לפולין וממשיכה לרוונה, לאתרי הקרבות ברוונה, באיטליה, ובעצם משלחת מאוד מיוחדת שבעצם.

יורי שטרן: למה לא למינסק?

יורי שטרן: זה הרבה יותר קרבות.

יורי שטרן: והקרבות שם היו הרבה יותר מכריעים במלחמת העולם השניה.

זהר ולוצקי: המשלחת הזאת יוצאת והיא כבר קבועה ויש לה תאריכים, בשיתוף, כמובן, עם משרד הביטחון.

זהר ולוצקי: זה חצי צבאי וחצי אזרחי.

קולט אביטל: תודה רבה.

קולט אביטל: נח פלוג בבקשה.

נח פלוג: היתה בעיה מי צריך לרכז את כל האירועים.

נח פלוג: אני חושב ש"יד ושם" עד עכשיו תמיד טיפל בנושאים האלה, גם ביום השחרור, וגם הפעם "יד ושם" תכנן הכל יחד עם מרכז הארגונים, שגם נכי המלחמה בנאצים, גם הפרטיזנים, הם חלק מהארגונים.

נח פלוג: אנחנו מתכננים - זאת אומרת, "יד ושם" יחד אתנו - את היומיים אירועים ב-8 וב-9 לחודש.

נח פלוג: באים מאות ניצולים מחוץ-לארץ שכבר נרשמו ב-8 לחודש, וזה מפגש בין-דורי.

נח פלוג: ב-8 לחודש זה השחרור, ב-9 לחודש זה הניצחון והמלחמה.

נח פלוג: אבל אני רוצה להגיד ש"יד ושם" פנה לקבל תקציב לשני המוסדות ולממשלה ובשני המוסדות קיבל רבע ממה שצריך.

רחל ברקאי: לכנס ניצולים בלבד עם מפגש עם הדור הצעיר, רק לסדנאות האלה של חיילים.

רחל ברקאי: זה לא ליום הניצחון על גרמניה הנאצית.

נח פלוג: אני אומר, קיבלנו ל-8 לחודש רבע ממה שביקשנו.

נח פלוג: וב-9 לחודש "יד ושם" לא קיבל והיתה בעיה האם לא יהיה צורך, הייתי אומר, לבטל, כי אין ל"יד ושם", פשוט אין מימון.

נח פלוג: אז אם מדברים על 25 מיליון ועל 12 מיליון, "יד ושם" ביקש סכום הרבה יותר קטן וקיבל תשובה: "לא".

קולט אביטל: נח, פשוט כשנגיע לסוף הישיבה נקבל גם איזה שהן החלטות כולל המשך ובדיקה בדיוק מתי יגיע התקציב, איך הוא יחולק.

קולט אביטל: כי צריך פה תיאום נרחב.

קולט אביטל: סופה לנדבר בבקשה.

סופה לנדבר: קולט, אני קודם רוצה להגיד לך תודה, לך ולחברי-הכנסת, שבהתמדה בעצם קשה למקומות שונים בממשלה, מנסים להשיג את התקציב ומנסים לחגוג את החגיגה הזאת.

סופה לנדבר: בגלל שאני חשבתי כחברת-כנסת בעבר, כיושבת-ראש פדרציה לישראלים דוברי רוסית, שאני מחולקת ברגשות נכון להיום.

סופה לנדבר: אני חשבתי שמדינת ישראל, מדינה שידעה מלחמות, מדינה שיודעת מה זה גבורה, מדינה שהיתה חייבת ומסוגלת לתת את ההערכה לאותם אנשים שהביאו ניצחון במלחמת העולם השניה.

סופה לנדבר: ואני לא חשבתי שאתם חברי-הכנסת תצטרכו להילחם עבור תקציב בגלל שגם היו זמנים כאשר אנחנו העברנו את החוק הזה לווטרנים ולאחר-מכן בכנסת.

סופה לנדבר: וכאשר ראש-הממשלה, בתקציבים שהם לא היו תקציבים יותר גדולים מהתקציבים של היום ובמלחמות עבור התקציב, ידע למצוא את התקציבים כדי לתת את הפריבילגיה לאנשים האלו שנלחמו והביאו את הניצחון במלחמה הזאת.

סופה לנדבר: זה דבר ראשון.

סופה לנדבר: דבר שני, אני היום לא מבינה איפה יש כסף ואיך משיגים את הכסף לכל החגיגות האלו.

סופה לנדבר: ואני גם חושבת שעם כל החגיגה, עם כל המלחמות, אנחנו שכחנו את התינוק ושופכים אותו יחד עם המים.

סופה לנדבר: ואריה קורת, תבין, זה לא כלפיך, זה כלפי שרת הקליטה.

סופה לנדבר: אני רוצה להגיד שאותי מקומם העניין שאתם זורקים - וכך אני משתמשת במילה הזאת, "זורקים" - את הווטרנים מהמקום שהם יושבים שם כמה שנים.

סופה לנדבר: אני חושבת שמשרד הקליטה לפני כמה שנים עשה דבר טוב ונכון שאימץ את הווטרנים ומצא שם איזשהו כלוב, איזשהו חבל שהם ישבו וינהלו את הדברים שהם מנהלים.

סופה לנדבר: ואני חושבת שאתם צריכים לשקול שוב ושוב ובגלל שזאת שנה של ניצחון, בגלל שבעצם אסור לזרוק את האנשים האלה.

סופה לנדבר: אני, קולט, מוכנה כיושבת-ראש הפדרציה למצוא ולתת להם את המקום הכי ראוי בתוך הפדרציה.

סופה לנדבר: אבל אני חושבת שלאנשים האלה זה פרינציפ, ואני חושבת שהם צריכים להישאר במשרד הקליטה.

סופה לנדבר: צריכים לקחת בחשבון שהם בממוצע בגיל 80 פלוס, ולזרוק אותם ממשרד הקליטה למקום הזה, זאת בושה למדינה ולשרת הקליטה ולמשרד הקליטה.

סופה לנדבר: עכשיו אני פונה אלייך ולחברי-הכנסת.

סופה לנדבר: אני חושבת שבמסגרת החגיגה, החלק של הווטרנים, ובלקניאקים של נכי המלחמה, ייסעו למקומות איפה שהם נלחמו, איפה שיש קבר של קרובים, של ידידים, של החיילים שנלחמו יחד איתם.

סופה לנדבר: וטוב תעשי אם תרצו לפנות אלי שיעשו מבצע ויתנו הנחות מיוחדות לאותם אנשים שרוצים לבקר במדינות חבר העמים.

סופה לנדבר: הם פנו אלי ובשמם אני פונה לוועדת העלייה והקליטה למצוא פתרון ולעשות דבר שיעזור להם להיות - יכול להיות לחלקם בפעם האחרונה - עם הזיכרון, עם החברים.

סופה לנדבר: אני רוצה להגיד, אנחנו כפדרציה לא מצאנו כסף, לא במשרד הקליטה, לא במקום אחר.

סופה לנדבר: אנחנו התחלנו עם חגיגה, אנחנו מזמינים את כולכם ב-31, אנחנו גם מזמינים את שרת הקליטה, שאני לא יודעת, ביטלה, כל פעם אין לה זמן להגיע ולהיות עם הארגון.

סופה לנדבר: אנחנו חוגגים את הניצחון, מתחילים יחד עם עיריית חיפה ב-31 ועם וטרנים.

סופה לנדבר: ב-31 למרץ אנחנו עושים אירוע ענקי, אתם מוזמנים, אם תרצו, אנחנו נקבל אתכם בברכה.

סופה לנדבר: וב-17 במאי, אחרי האירוע בכנסת, אנחנו מזמינים אתכם לעיר אשדוד יחד עם ראש-העיר עם עיריות שתמכו ותומכים באירועים שאנחנו עושים.

סופה לנדבר: אנחנו נחגוג יחד עם וטרנים את היום הגדול שבעצם אני חושבת שאנחנו נסיים את כל האירועים.

סופה לנדבר: יהיו שמה אלפי אנשים ואנחנו נשמח אם אתם תהיו חלק.

סופה לנדבר: ושוב, אני רוצה לפנות למשרד הקליטה, שייקחו חלק לפחות באוטובוסים, בארגון, אנחנו תמיד קיבלנו מהם את התמיכה ולא יכול להיות שהיום משרד הקליטה, בשנה כל-כך רצינית עבורנו, יישאר בצד.

סופה לנדבר: אני לא חושבת שזה טוב.

קולט אביטל: תודה רבה.

קולט אביטל: אברהם בבקשה.

אברהם כהן: ראשית כל, רציתי להתייחס לכמה דברים שאמרו קודמיי.

אברהם כהן: הווטרנים והפרטיזנים ונכי המלחמה, כולנו תמיד מאז 1948 משתפים ביחד פעולה לציון הניצחון על גרמניה.

אברהם כהן: ואנחנו תמיד היינו מזמינים ביחד עם הפרטיזנים.

אברהם כהן: בעת האחרונה, רבותיי, אל תשכחו, הותיקים מזדקנים ואנחנו לאט לאט יורדים מהבמה.

אברהם כהן: גם הפרטיזנים הפעילים שהיו פעם בשעתו שהשתתפו בכל האירועים, לצערי אינם או נחלשו.

אברהם כהן: גם הצבא האמריקני, גם הצבא הבריטי, גם הצבא הצרפתי, שעכשיו נפטר אדם יקר שהיה אחד שהוביל אותנו, את כולם ביחד.

אברהם כהן: הווטרנים שהגיעו מברית-המועצות הם למעשה אלה שהפיחו רוח חיים בכל העניין הזה.

אברהם כהן: אילולא הם, היינו כבר מזמן מחסלים את עצמנו ואת כל האירוע.

אברהם כהן: אז אנחנו צריכים להודות להם שהם רוצים להיות פעילים ולהשתתף בכל האירוע הזה.

אברהם כהן: אני רוצה להגיב לנציגי צה"ל.

אברהם כהן: אני מקווה שלאירוע שהם כאן דיווחו עליו, יוזמנו גם לוחמים בנאצים לשעבר, פרטיזנים, חיילים שעלו ארצה מברית-המועצות, מפולין, מצ'כוסלובקיה, שהם כאן בארץ, מייצגים את הלחימה ההיא.

אברהם כהן: שאנחנו גם כן נוזמן לאירוע.

אברהם כהן: עכשיו לגבי העניין שאנחנו זומנו כאן היום.

אברהם כהן: יושבת-הראש קולט הנחמדה והנכבדה, ואני מכבד אותה מאוד מאוד, אני מכבד, מצטער להגיד כמה מלים יפות, אני אומר שהגברת הזאת, נעוריה לא ביישו את הג'ינס של היום והג'ינס של היום לא מבייש את נעוריה.

אברהם כהן: היא תמיד עשתה הרבה ואני בגלל זה מוקיר אותך ומכבד אותך.

אברהם כהן: אז אני מתייחס כאן לזה שאת מזמינה, אני בא.

אברהם כהן: ואני לא רוצה להגיד, זומנתי כבר לישיבות בנושא 60 שנה לניצחון על גרמניה לאין ספור וכל פעם שומעים משהו אחר.

אברהם כהן: ואני מצטער מאוד שאני מוכרח להיות זה שיגיד שזה לא נכון.

אברהם כהן: אומר דברים שאני אמנם מכבד גם אותו, הוא לא מתייחס למה שהוא אומר, כי זה לא נכון.

אברהם כהן: חבר-הכנסת יורי שטרן, אתה יושב פה, דיברנו על החוברת.

אברהם כהן: אני מופיע בעיתון, השר שרנסקי מוציא את החוברת הזו.

אברהם כהן: יפה, תקבל.

אברהם כהן: זה היה אתמול בעיתון הרוסי.

לואיזה וליצקי: על איזו חוברת אתה מדבר?

אברהם כהן: חוברת של הדרכה לגבי סיפור הלחימה היהודית.

אברהם כהן: אתמול בעיתון היה את הבולים.

אברהם כהן: מטפל בזה השר שרנסקי, נכון?

לואיזה וליצקי: נכון, השר שרנסקי מטפל בכל התקציב הדרוש לצורך האירועים האלה.

לואיזה וליצקי: בשביל זה הוא מונה על-ידי הממשלה ובדיוק לזה הוא התייחס עכשיו.

אברהם כהן: אז בסדר גמור.

אברהם כהן: אז למה הישיבות היו אצל חבר-הכנסת יורי שטרן ולמה הפורום הגדול בשעתו וגם הישיבות עם רוחל'ה ברקאי וגם הישיבות עם אריה קורת והישיבות ב"יד לשריון" ובכל מקום.

אברהם כהן: ובכל מקום שומעים משהו אחר.

אברהם כהן: אני מצטער מאוד.

אברהם כהן: אנחנו ארגון חיילים ופרטיזנים נכי המלחמה בנאצים, לא סומך על כל הדיבורים, אנחנו חוגגים את יום הניצחון על גרמניה כי זה 60 שנה.

אברהם כהן: זה החג שלנו, זה החג מספר אחת.

אברהם כהן: אנחנו לא סמכנו לא על תקציבים ולא על כספים ולא הבטחות, זה הכל כמו שאומרים, לא יודע מה.

אברהם כהן: אנחנו הוצאנו מדליה.

אברהם כהן: קיבלנו יחד עם ארגון הווטרנים, קיבלנו על זה חסות של שר הביטחון.

אברהם כהן: התעודות חתומות על-ידי שר הביטחון.

אברהם כהן: אם הממשלה מוציאה באמת, למה אנחנו צריכים להוציא את זה.

אברהם כהן: אנחנו הוצאנו קלטת שתחולק לכל חברי הארגון 7,000-8,000 יחידות, המסופר כאן על לחימה יהודית.

אברהם כהן: זה כבר הולך לטלוויזיה ולכל המקומות האחרים.

אברהם כהן: זו הפעילות שלנו למען ציון הניצחון.

אברהם כהן: אנחנו הוצאנו מדליה, אנחנו הוצאנו כובע שביום הניצחון כל החברים יילכו ברחובות וייראו, כתוב כאן: "יום הניצחון על גרמניה, 9 במאי".

אברהם כהן: לא מבקשים מאף אחד כסף.

אברהם כהן: רבותיי, תעשו לנו טובה, שחררו אותנו מכל ההזמנות לישיבות.

אברהם כהן: אנחנו עוסקים עם רוחל'ה ברקאי ואנחנו עושים עם אריה קורת, מטפלים ומכינים הכל ומכינים את העצרת הממשלתית כמעט בכל שנה.

אברהם כהן: ותאמינו לי, ביום זה אנחנו נהיה שמחים ובכל הערים תהיינה תהלוכות ותהיינה מסיבות ונשתה "לחיים" וגם נשתכר.

אברהם כהן: תודה רבה לכם שזימנתם, אבל לדבר פחות מכיוון שאני כתבתי כאן כתבה, אני מתפוצץ לדבר על המוזיאון.

אברהם כהן: רבותיי, בא אלי צבי קנטור, הוא עוסק במוזיאון בלטרון, יהודי יקר, "תעשו לנו טובה, יש לנו אולם גדול ריק והמוזיאון לא עושה כלום, תעשו לנו מצגת לקראת האירועים ב-9 במאי, תמלאו את האולם, לפחות שייראו משהו".

אברהם כהן: שלא תהיה בושה.

אברהם כהן: ואנחנו עושים את זה ומכינים את זה יחד עם ולוצקי ועם חברים.

אברהם כהן: אז רבותיי, אנחנו עושים את שלנו, אנחנו נמשיך לעשות ואנחנו נחגוג יחד עם כולם.

אברהם כהן: אני מוכרח להגיד, אם ישנם אנשים שבאמת ואכן מטפלים בזה ברצינות ומכל הלב, זה שני אנשים שיושבים פה.

אברהם כהן: אני לא מדבר על סופה לנדבר כי היא לא חברת-כנסת, סופה זה משהו אחר, סופה היא שפוטה, היא מכורה לכך והחיים שלה הם כמו שלי.

אברהם כהן: זה חברי-הכנסת יורי שטרן ומרינה סולודקין.

אברהם כהן: כל חברי-הכנסת האחרים מדברים, מדברים "כן, כן, כן, כן כן".

אברהם כהן: מותר לי, אני כבר בן 85 פלוס, מותר לי לדבר לפעמים מה שלא מוצא חן.

קולט אביטל: אברהם, תרשה.

קולט אביטל: יש עוד כמה אנשים שצריכים לדבר.

אברהם כהן: אני מודה לך ומתנצל שניצלתי את הזמן.

אריה קורת: שני דברים.

אריה קורת: אל"ף, לגבי הטענה של ארגון הווטרנים.

אריה קורת: קודם כל, צר לי שסופה לנדבר באה, הטיחה ביקורת ויצאה.

אריה קורת: לפחות שתשמע את התשובה.

אריה קורת: אל"ף, נעשה צדק לעובדות.

אריה קורת: זה למעלה מ-10 שנים שהעמותה נמצאת בתוך משרד הקליטה.

אריה קורת: למעלה משניים וחצי חדרים מאוכלסים על-ידם במחוז תל-אביב.

אריה קורת: כשהמשרד, בעצם במשך כל השנים, מימן את מלוא השכירות, את מלוא האחזקה, את מלוא התקשורת, את מלוא האבטחה, כולל טלפונים, פקסים לחוץ-לארץ וכו'.

אריה קורת: היתה תלונה לנציב שירות המדינה ולמבקר המדינה על כך שהעמותה שוכנת בתוך משרד ממשלתי.

אריה קורת: וקיבלנו הודעה חד-משמעית שאסור ואין שום תקדים שעמותה כלשהי יושבת בתוך משרד ממשלתי.

אריה קורת: שרת הקליטה התערבה ופנתה לנציב ולחשב הכללי וקיבלנו אפשרות שהארגון יישאר עד סוף מאי.

אריה קורת: חזרנו שוב ופנינו וקיבלנו הבטחה שעד סוף ספטמבר הם יוכלו להישאר במשרד.

אריה קורת: לאחר מכן חייבים למצוא פתרון אלטרנטיבי למקומה של העמותה.

אריה קורת: לכן המשרד פועל, פנה כבר למספר גורמים ואנחנו עדיין מטפלים בנושא הזה.

קולט אביטל: אריה, זה באמת לא נושא הישיבה.

אריה קורת: לא, סליחה, את צודקת, אבל לאור ההערה של סופה לנדבר.

קולט אביטל: בסדר, אבל לא כל הארגונים יכולים לשבת במשרדי ממשלה.

אריה קורת: או-קיי, זה לגבי הטענה שהושמעה פה.

אריה קורת: תראו, יחד עם זה המשרד רואה חשיבות בנושא הזה ואכן פועל וזאת מבלי שהתקבל איזשהו תקציב מהמדינה ובכל זאת, החלטנו אל"ף, והודענו את זה ל"יד ושם" ולארגונים, שאנחנו לוקחים על עצמנו לממן את מלוא העלויות הלוגיסטיות של הגעתם של למעלה מ-3,000 וטרנים וחיילים, אם יהיה צורך, לעצרת ב"יד ושם" ולעצרת המרכזית בלטרון.

קולט אביטל: זאת אומרת, שאתם תיקחו על עצמכם את ההוצאות וכו'?

אריה קורת: לגבי העולים וחיילים.

ברוך שוב: מי נחשב לא עולה - 1950, 1960, 1970?

ברוך שוב: 1980 ו-1990?

אריה קורת: מ-1989 או מאנשים שהגיעו מ-1989.

אריה קורת: זה דבר אחד.

אריה קורת: דבר שני, יחד עם הרשויות המקומיות הקצנו משאבים מיוחדים לצורך ארגון פעילויות ברשויות לעולים ביישובים עצמם.

אריה קורת: ב-120 יישובים תהיה פעילות ייחודית משותפת של הרשות עם משרד הקליטה לגבי פעילויות מקומיות.

אריה קורת: אנחנו מתכוננים, במסגרת האולפנים להנחלת הלשון, לחשוף את העולים בפני סיפורי הגבורה ואנחנו נזמין את הלוחמים שיבואו ויספרו לעולים החדשים את סיפור גבורתם.

אריה קורת: כולל ביקור בשני מוזיאונים.

אריה קורת: יש היום שני מוזיאונים של ארגון הווטרנים, זה בחדרה ובכרמיאל.

אריה קורת: ואנחנו נביא לשם גם קבוצות של עולים וגם קבוצות של בני-נוער.

אריה קורת: ודבר נוסף שבכוונתנו, שכבר גם תקצבנו אותו ורצינו לעשות גם משהו אחר, פנינו לתיאטרון יידיש-שפיל על-מנת שיסמן כארבע הצגות בארבעה מוקדים, מתורגמות לרוסית ולהזמין את העולים הווטרנים להצגות.

קולט אביטל: מאוד יפה.

מרק בסין: קודם אני רוצה לברך את כל העוסקים במלאכה כאן בכנסת.

מרק בסין: בשלטון המקומי התקבלה פניה מחבר-הכנסת יורי שטרן, בהיותו יושב-ראש ועדת הפנים, לעדי אלדר, יושב-ראש מרכז השלטון המקומי, בקשה שהרשויות יתנו את הדעת לנושא הזה.

מרק בסין: אני פונה כאחראי על הריכוז של הנושא, ולשמחתי, הרשויות המקומיות נענו, למרות המצב הקשה הכלכלי שלהן.

קולט אביטל: נאמר שאושר תקציב שיבואו אליכם דרך משרד הקליטה.

מרק בסין: תכף אני אתייחס, יש כאן איזשהו בלבול.

אריה קורת: הפעילויות שדיברתי עליהן זה מהתקציבים השוטפים.

קולט אביטל: אריה, אני מדברת על משהו אחר, לא דיברתי על הפעילות שלכם.

קולט אביטל: אני דיברתי על זה שיש כנראה, קיימת החלטה עקרונית שהתקצוב של הפעולות המיוחדות בשלטון המקומי, משרד הקליטה ישמש כצינור להעברת הכספים.

אריה קורת: על-ידי כך נגדיל את מסגרת התקציב שיינתן לרשויות.

מרק בסין: השלטון המקומי, בניגוד לשנים קודמות לא מסתפק השנה במיצג רק ב-9 במאי שמתקיים כבר הרבה שנים ברשויות המקומיות.

מרק בסין: מכיוון שזה 60 שנה ובשלטון המקומי באמת מייחסים חשיבות רבה בנושא הזה, בגלל שזה 60 שנה.

מרק בסין: וכנראה ש-60 שנה כבר לא יהיה וכשיהיה 70 שנה, לצערנו הטבע עושה את שלו, והווטרנים כבר והלוחמים והפרטיזנים חלקם כבר לא יהיו אתנו.

מרק בסין: השלטון המקומי שם לו לעצמו למטרה לנסות ולהעביר את המסר על חשיבות האירוע למדינת ישראל לקהלים כמה שיותר רחבים.

קולט אביטל: או-קיי, אז איך תעשו את זה?

מרק בסין: אני אפרט.

מרק בסין: לכלל האוכלוסיות בתוך הרשויות המקומיות ולכן יהיו מספר פעילויות במשך שנה.

מרק בסין: זה לא רק יהיה 9 במאי.

מרק בסין: דובר כאן על משרד החינוך ולכן מבורכת היוזמה, אבל אני יודע שמשרד החינוך מטפל בנושא הזה בחטיבות ביניים וחטיבות עליונות.

מרק בסין: לא בבתי-ספר יסודיים.

מרק בסין: אנחנו חושבים שהנושא הזה של העברת המסר - -

קולט אביטל: בתי-הספר היסודיים ממילא לא בידיכם, אלא בידי משרד החינוך.

מרק בסין: לא, הפוך.

קולט אביטל: זה לא הפוך.

מרק בסין: או-קיי, אז פנינו לבתי-ספר בחלק מהרשויות ובתי-הספר הביעו נכונות ובחלק מהרשויות מתקיימת הפעילות הזאת של העברת המסר במתן שיעורים או באמצעות הווטרנים בבתי-הספר היסודיים מגיל צעיר מאוד.

קולט אביטל: אני פשוט מציעה לקצר, כי עד 11:30 אנחנו צריכים לסיים ויש לנו עוד שלושה דוברים.

מרק בסין: משפט אחד ואני מסיים.

מרק בסין: אכן הרעיון מצוין ואנחנו מברכים אותו, שתהיה תוספת תקציב באמצעות השר נתן שרנסקי, שמשרד הקליטה יהיה צינור שיבקר את פעילויות הרשויות והרשויות ידווחו למשרד הקליטה.

מרק בסין: זה יפתור בעיה חלקית כנראה, כי ממשרד הקליטה זה לא תקציב מיוחד שדיבר עליו אריה קורת, זה תקציב שוטף שבעצם הרשויות קולטות עלייה, עובדות כל השנים.

קולט אביטל: לא, נאמר לנו שלצורך העניין הזה הסכום שאושר, סך-הכל אני כרגע לא יודעת כמה זה ואני מקווה שאנחנו נקיים עוד ישיבה.

קולט אביטל: כי חלק ילך ואני מקווה שזה ילך דרך המשרד של השר שרנסקי, וחלק, שנועד לפעילות מיוחדת לעניין הזה בקרב השלטון המקומי, יועבר אליכם כתוספת תקציבית.

מרק בסין: באמצעות משרד הקליטה.

קולט אביטל: נכון.

אלי ולק: אני מייצג את איגוד יוצאי לטביה ואסטוניה בישראל.

אלי ולק: אני ברשותך, כבוד יושבת-הראש, רוצה לנצל הזדמנות זו כדי לברך את "יד ושם" - וכאן ישנה נציגת "יד ושם" - על האירועים שהתקיימו בשבוע שעבר ועל המוזיאון שהיתה לי ולנציגי הארגון שלנו זכות לבקר בו לפני הפתיחה.

אלי ולק: ואני חושב שאם אנחנו מדברים על הנחלת המורשת, כולל מורשת הניצחון, 60 שנה, זה אחד מהכלים החשובים שיש לנו עכשיו.

אלי ולק: אז אני קורא לכולם ואני מקווה ש"יד ושם" יעזור לא רק לאיגוד יוצאי לטביה, אלא גם לארגוני עולים אחרים בצורה מאורגנת לבקר במוזיאון.

אלי ולק: זה דבר ראשון.

אלי ולק: דבר שני, אנחנו ארגון קטן, אמנם רק אני נרשם לארגון-הגג של סופה לנדבר, משום שאנחנו בדרך-כלל מדברים עברית.

אלי ולק: איגוד יוצאי לטביה הוקם ב-1947, אבל אנחנו לא חיפשנו הרבה תקציבים והפקנו ספר, "יהודי לטביה בחזית המלחמה בנאצים".

אלי ולק: הספקתי להעניק לשר שרנסקי ואני מעניק את זה לוועדת העליה וקליטה.

אלי ולק: כאן הוספו נתונים על 4,517 יהודי לטביה שנלחמו במלחמת העולם השניה.

אלי ולק: החל מספרד וכלה בבריגדה מארץ-ישראל.

אלי ולק: רובם, מתוך 4,500, אני חושב ש-4,000 נספו בחזיתות.

אלי ולק: יחד עם זאת, התקציבים שלנו - או האמצעים - מאוד דלים.

אלי ולק: אנחנו לא מקבלים הקצבה ותמיכה משום גורם ציבורי.

אלי ולק: ולכן גם אני שומע כאן על סכומי עתק, אנחנו מבקשים סך-הכל 11,500 ש"ח כדי לאסוף את הווטרנים - או ותיקי מלחמה, אני לא אוהב את המילה "וטרנים" - ותיקי המלחמה שלנו ביער בן-שמן, ביער פעילי עלייה שהוקם לא מזמן.

אלי ולק: בסך הכל אנחנו צריכים שמישהו יסייע לנו בהבאת עולים באוטובוסים וכיבוד קל.

קולט אביטל: לואיזה רושמת.

אלי ולק: המכתב כבר נמסר לשר שרנסקי.

אברהם כהן: אני אממן את זה.

אלי ולק: או-קיי, הנה אברהם כבר מימן את זה.

קולט אביטל: סליחה, פשוט יש פה טעות, אני לא ידעתי שאברהם בא הנה בתור תורם היום.

קולט אביטל: על זה, אברהם, אומרים, יש "גיברס", יש "נמרס".

לואיזה וליצקי: אני רק רוצה פשוט להעמיד את הדברים על דיוקם.

לואיזה וליצקי: יכול להיות שזה פשוט לא כל-כך, לא היה ברור מהדברים של השר שרנסקי.

לואיזה וליצקי: אנחנו נמצאים כרגע בעיצומו של משא ומתן עם משרד האוצר לגבי אותן הפעילויות שהשר פירט קודם.

לואיזה וליצקי: ביניהן גם הנושא של מדליה.

לואיזה וליצקי: המדינה כבר לא מנפיקה מדליה מכיוון שכבר הצלחתם לאסוף כסף ולדאוג לזה שהמדליה.

לואיזה וליצקי: אבל אנחנו חושבים שזה ראוי שהמדינה תממן את המדליה הזאת.

קולט אביטל: זאת אומרת, שאתם תחזירו כסף?

לואיזה וליצקי: ברגע שהכסף יתקבל ממשרד האוצר, המטרה היא שלכל הווטרנים יוחזר הכסף והם יקבלו את המדליה הזאת בחינם.

לואיזה וליצקי: זה מה שניסיתי להגיד, סליחה שזה היה באמצע הדברים שלך, אבל זאת היתה המטרה.

צבי קן תור: מדברים פה על אירוע שאמור להיות התרוממות רוח ואני פה שומע כל מיני מקלות שמנסים להכניס לגלגלים.

קולט אביטל: אף אחד לא רוצה להכניס מקלות, כולם רוצים כסף.

צבי קן תור: בדיוק.

צבי קן תור: אז לכן אני אומר, אם יש דברים שרצים בלי התקציבים של המדינה, תנו לזה לרוץ.

צבי קן תור: סתם דוגמה, הבול, אם תסתכלי טוב, אגב, זה פי 34 רוסי.

קולט אביטל: צריך משקפיים חזקות כדי לגלות את זה.

צבי קן תור: והכיתוב, בניגוד לכל בול נורמלי בארץ, הוא עם רוסית, שהקפדנו על הדבר הזה.

צבי קן תור: לכן אני מבקש, העסק הזה רץ, תנו לזה לרוץ.

צבי קן תור: תהיה מדליה, גם החברה הממשלתית למדליות כן עומדת להנפיק מדליה בנושא הזה.

קולט אביטל: אבל למה צריך כפילויות?

צבי קן תור: זו מדליה של אספנים.

קולט אביטל: זה לאספנים, או-קיי.

צבי קן תור: ולכן אני אומר, תנו לעסק הזה לרוץ.

צבי קן תור: עכשיו גם מתקיימים עוד בנושא של הדרכות והסברות כולל יום עיון בהשתתפות צה"ל של המכללה לפיקוד טקטי ב-4 בחודש בלטרון.

צבי קן תור: בהשתתפות של וטרנים שבאים להשתתף כמנחים בסדנאות האלה.

צבי קן תור: בשיתוף עם כולם.

צבי קן תור: לכן אני אומר, ואמר את זה פה ברוך, נכון שהווטרנים הרוסיים הם הדומיננטיים והם אלו שיקבעו את החותם על הנושא הזה, יש עוד ארגונים ואנחנו מנסים לשלב את כולם.

ברוך שוב: כמה משפטים.

קולט אביטל: סליחה, ברוך.

קולט אביטל: הוא צריך פשוט לנהל ישיבה בעוד שלוש דקות.

ברוך שוב: אז רציתי שהוא ישמע מה שיש לי לומר.

קולט אביטל: אז אני אמסור לו, אני מבטיחה לך.

יורי שטרן: אל"ף, אני קודם כל מתנצל לפני ברוך שוב, שאולי אפילו אנחנו משפחה.

יורי שטרן: לא היתה כוונה להגביל את ההשתתפות רק ליוצאי ברית-המועצות.

יורי שטרן: ואני חשבתי פשוט שרובם מאורגנים ממזרח אירופה, פרטיזנים וכו', אצל אברהם כהן.

יורי שטרן: ואברהם וארגונו הם שותפים קבועים.

יורי שטרן: ואת רוב החומר בעברית קיבלתי באמת מארגון הנכים ועדיין החומר חסר ואני שוב פונה.

יורי שטרן: זה גם מרצים וגם סרטים וכו'.

יורי שטרן: כי ההחלטה של רשות השידור לשדר נותנת בסיס, אבל החומר צריך להיות.

יורי שטרן: אפרופו, מיקי מירו הסכים שחודש לפני יום הניצחון, כל בוקר יש שתי דקות על מלחמת העולם השניה בקול ישראל.

קולט אביטל: תגיד לי, שכבר לא תהיה חבר-כנסת, תהיה מוכן לרכז כמה דברים גדולים?

יורי שטרן: ריכזתי.

יורי שטרן: לגבי הכנסת, פה תהיה תערוכה שקיבוץ לוחמי הגיטאות מכין.

יורי שטרן: וכעקרון הכנסת מוכנה גם שתהיה שורה של תערוכות אחר-כך.

יורי שטרן: ושוב, אנחנו נהיה בקשר אתכם.

יורי שטרן: צה"ל.

יורי שטרן: תראו, מה שסיפרתם, במיוחד האירוע של הצנחנים, זה ענק וכל הכבוד, אבל התרשמותי, אל"ף, שהדגש בשאר האירועים הוא על השואה ולא על הניצחון ואנחנו ביקשנו.

יורי שטרן: בוא לא נשכח שהעם היהודי ניצח.

זהר ולוצקי: לא, אני מבקש להדגיש.

זהר ולוצקי: הדגש הראשי של קצין חינוך ראשי לשנה הזו זה אחד משניים, זה הנושא של 60 שנה לניצחון.

יורי שטרן: מאה אחוז, אז תהיה לנו פגישה ואני מקווה שזה ייכנס כמו שבאמת במשרד החינוך.

יורי שטרן: דבר אחרון, בגלל כל העיכובים וגם אין תקציב למדינה ולכן גם מה שמשרד האוצר מוכן לתת לנו היום, הוא רק יכול להעביר להחלטת הממשלה, אחרי קבלת התקציב.

יורי שטרן: כל זה מכניס אותנו ללוח זמנים בלתי אפשרי.

יורי שטרן: לכן אני חושב שכבוד יושבת-הראש, אנחנו צריכים בין היתר לדאוג לכך שהפעילות הזאת תימשך.

יורי שטרן: שמעבר ל-9 במאי אנחנו נמשיך במערכות השונות.

קולט אביטל: או-קיי.

קולט אביטל: אם אתה צריך לצאת, אתה תצא.

ברוך שוב: אז אני רוצה אליך.

ברוך שוב: ראשית, אני מלא התפעלות מהפעילות שלכם ואני מוריד את הכובע.

ברוך שוב: כי אני עד שבאתי הנה לא הייתי בקשר כל-כך קרוב עם כל-כך הרבה חברי-כנסת שבאמת עם כל הלב עושים את העבודה הזאת.

ברוך שוב: עכשיו באופן מעשי.

ברוך שוב: אנחנו, הארגון שלנו, מדי שנה בשנה לפני יום הניצחון ויום השואה, אנחנו שולחים מכתבים לקצין חינוך ראשי של צה"ל, למפקח על בתי-הספר, ואנחנו פונים אליהם ואומרים: "אנחנו עומדים לרשותכם עם מרצים".

קולט אביטל: בסדר.

ברוך שוב: אני מציע שנעשה אותו דבר עם קבוצה מרוכזת.

יורי שטרן: דרך אגב, יש פרט אחד קטן, כבוד היושבת-ראש, אני מבקש.

מרינה סולודקין: אתה זוכר, תכננו מכתב של ראש-הממשלה.

יורי שטרן: זהו, בדיוק.

יורי שטרן: אנחנו כללנו את זה בתכנית שהגשנו לממשלה ולזה עדיין לא היתה שום התייחסות.

יורי שטרן: אנחנו מבקשים שראש-הממשלה או נשיא המדינה, יפנה, כמו שזה מקובל בארצות ברית-המועצות לשעבר, לווטרנים - לכל הארגונים יש להם רשימות וכתובות והכל - עם אגרת ברכה מאחד מראשי המדינה.

יורי שטרן: או ראש-הממשלה או נשיא המדינה.

קולט אביטל: אני מבקשת עם לוח זמנים קצר, אני באתי הנה עם 40 חום, אני מבקשת לתת לי לסיים, או-קיי.

קולט אביטל: אני רוצה לסכם ככה.

קולט אביטל: אל"ף, אנחנו אחרי שיעבור התקציב, אינשאללה, בהנחה שהוא יעבור, ולמרות שהכנסת יוצאת לפגרה, אנחנו נקיים ישיבה נוספת כדי לקבל דיווח ממשרדו של השר שרנסקי ומהאוצר, אם אושר התקציב וכמה תקציב אושר.

קולט אביטל: כי בעניין הזה של התקציב תלויים כל יתר הדברים שעליהם דיברנו היום, פרט לפעילות של אברהם, כי אברהם דאג לעצמו.

קולט אביטל: ואם יוחזר לו כסף, מה טוב.

קולט אביטל: אבל אם אנחנו רוצים את העצרת המרכזית, אם אנחנו רוצים את הפעילות של משרד החינוך, אם אנחנו רוצים את הפעילות של השלטון המקומי, צה"ל כרגע מממן את עצמו, אבל בכל זאת יהיה צורך בעזרה.

קולט אביטל: אם אנחנו רוצים את כל הפעילות הזו, כל זה יהיה תלוי בהחלטת הממשלה.

קולט אביטל: ולכן בין אם תהיה פגרה, זאת אומרת, אם לא יעבור התקציב, אנחנו כולנו ב"ברוך", אבל בהנחה שהתקציב יעבור, אז אנחנו נעשה ישיבה מיד אחרי שיעבור התקציב, כנראה בשבוע הראשון או השני.

קולט אביטל: גם צריך לתת להם לבוא בדברים עם האוצר, בסביבות ה-10 או ה-11 באפריל, כדי לקבל עדכון.

קולט אביטל: אל"ף, אם התקציב עבר.

קולט אביטל: בי"ת, אם אפשר, גם איך הוא יחולק כדי שאנשים ידעו על מה הם יכולים לסמוך.

קולט אביטל: אנחנו גם מדברים על זה שהסך-הכל הוא שלא נותר כמעט זמן.

קולט אביטל: אם הם צריכים להוציא הודעות על העצרת, לארגן את העצרת.

קולט אביטל: ולכן אי אפשר יותר ואנחנו נכנסים גם לתקופה של פסח, ושכולם יטיילו להם ואנחנו פשוט נעמוד פה, גם אם יאושר התקציב ויאושר מאוחר - אנחנו נעמוד מול שוקת שבורה.

קולט אביטל: אז לכן אנחנו נקיים ישיבה נוספת לקבל עדכון.

קולט אביטל: שנית, אני מבקשת עד אז ואנחנו פה רשמנו דברים והם ישנם בפרוטוקול.

קולט אביטל: כל מי שמארגן אירועים, אנחנו מבקשים לקבל מכם תוך שבוע לוועדה, אנחנו ננסה לרכז דברים, לפרסם איזושהי רשימה כוללת בעיתונות של האירועים שמתוכננים.

קולט אביטל: כדי שאנשים יקבלו רשימה אחת מרכזית שנוכל פשוט להפיץ אותה כמה שיותר מהר.

קולט אביטל: אלה שני דברים שאני חושבת שצריך לסכם אותם.

קולט אביטל: ברור לחלוטין שאנחנו פונים מכאן לשר האוצר ולממשלה לאשר כמה.

מרינה סולודקין: זה הכי חשוב, מכתב של הוועדה לשר האוצר.

קולט אביטל: כדי שהתקציב הזה יאושר.

קולט אביטל: עכשיו אצלנו בוועדה, חברת-הכנסת מרינה סולודקין היא זו שמרכזת את כל הנושאים, אני לא ידעתי שקם ועד ציבורי בראשותו של יורי שטרן, אבל אני מאוד שמחה.

קולט אביטל: על כל פנים אני מניחה.

מרינה סולודקין: אנחנו ביחד מרכזים.

קולט אביטל: או-קיי.

קולט אביטל: ואחרון אחרון חביב, תראו, אני באמת חושבת שאין מקום פה למחלוקת.

קולט אביטל: כל הארגונים, אל"ף, מוזמנים.

קולט אביטל: בי"ת, אני באמת פונה למשרד החינוך, אנחנו נעביר לכם רשימה בצורה מאורגנת של כל הארגונים, תפיקו תועלת מכל האנשים שהשתתפו במלחמות האלה, כדי שנוכל באיזשהו אופן להגיע לפריסה כמה שיותר רחבה.

קולט אביטל: זה לא כלול בתכנית העבודה, אבל כיוון שמדובר על זה שהחגיגות או האירועים בשלטון המקומי יימשכו שנה.

קולט אביטל: מכיוון שאנחנו רוצים שהדבר הזה יגיע לכמה שיותר בתי ספר, אני פונה אליכם, תבדקו אפשרות להכין איזושהי תערוכה, גם אם בצורה של פלקטים עם צילומים, אפשר לעשות את זה יחסית לא יקר.

קולט אביטל: שהתערוכה הזאת אפשר יהיה להפיץ אותה לבתי-הספר.

קולט אביטל: אני פונה, תבדקו את האפשרות הזו.

קולט אביטל: זה לא דבר יקר, יש מספיק חומר תיעודי, אפשר לעשות דבר כזה ואז הוא יוכל לשמש בתי-ספר במרוצת הרבה מאוד זמן.

קולט אביטל: תודה רבה, הישיבה נעולה.